《邯郸早发抵车骑关漫兴》
明代·郭谏臣

行次车骑关，犹是邯郸道。鸡鸣夜已阑，马嘶天渐晓。

旌旆风夜夜，川原日杲杲。行看煖气回，转觉春光好。

新柳绿堪怜，乱山青不了。天畔送归鸿，陌上闻啼鸟。

游子未归家，故里生芳草。因想宦游人，驰驱空易老。

作者简介：郭谏臣（1524—1580）字子忠，好方泉，更号鲲溟，南直隶苏州府长洲（今江苏苏州）人。生于明世宗嘉靖三年，卒于神宗万历八年，年五十七岁。嘉靖四十一年（1562）进士。授袁州司李。严世蕃贪得无厌，谏臣持正不阿。历为吏部主事，屡有陈谏，词意正直。累官江西布政司参政，罢归。后起郧阳巡抚，未上卒。谏臣著有《郭鲲溟集》四卷，《四库总目》称其诗婉约闲雅 。